CELEX: 22001D0215(02)
Language: hr
Date: 2000-11-30 00:00:00
Title: Odluka Zajedničkog odbora EGP-a br. 104/2000 od 30. studenoga 2000. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u

11/Sv. 95
            
            
               HR
            
            
               Službeni list Europske unije
            
            
               168
            
         22001D0215(02)
   
               L 045/3
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 104/2000
   od 30. studenoga 2000.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog II. Sporazumu je izmijenjen Odlukom br. 72/2000 Zajedničkog odbora EGP-a od 2. listopada 2000. (1)
               
            
         
               (2)
            
            
               Direktiva 2000/4/EZ Europskog parlamenta i Vijeća od 28. veljače 2000. kojom se izmjenjuje Direktiva Vijeća 74/60/EEZ o usklađivanju zakonodavstava država članica u odnosu na unutarnju opremljenost motornih vozila (unutarnje dijelove prostora za putnike osim unutarnjih retrovizora, razmještaja upravljačkih naprava, krova ili pomičnog krova, naslona sjedala i stražnjeg dijela sjedala) (2), treba se unijeti u Sporazum.
            
         
               (3)
            
            
               Direktiva 2000/7/EZ Europskog parlamenta i Vijeća od 20. ožujka 2000. o brzinomjerima za motorna vozila na dva ili tri kotača i o izmjeni Direktive Vijeća 92/61/EEZ o homologaciji tipa motornih vozila na dva ili tri kotača (3), treba se unijeti u Sporazum.
            
         
               (4)
            
            
               Direktiva 2000/8/EZ Europskog parlamenta i Vijeća od 20. ožujka 2000. o izmjeni Direktive Vijeća 70/221/EEZ o usklađivanju zakonodavstava država članica u odnosu na spremnike tekućega goriva i zaštitu od stražnjeg podlijetanja za motorna vozila i njihove prikolice (4), treba se unijeti u Sporazum.
            
         
               (5)
            
            
               Prilagodbu Direktive Vijeća 92/61/EEZ od 30. lipnja 1992. o homologaciji motornih vozila na dva ili tri kotača (5) treba prilagoditi nastavno na pristupanje Austrije, Finske i Švedske Europskoj uniji,
            
         ODLUČIO JE:
   Članak 1.
   U točku 4. (Direktiva Vijeća 70/221/EEZ) u poglavlju I. Priloga II. Sporazumu dodaje se sljedeća alineja:
   
               „—
            
            
               
                  32000 L 0008: Direktiva 2000/8/EZ Europskog parlamenta i Vijeća od 20. ožujka 2000. (SL L 106, 3.5.2000., str. 7.).”
            
         Članak 2.
   U točku 13. (Direktiva Vijeća 74/60/EEZ) u poglavlju I. Priloga II. Sporazumu dodaje se sljedeća alineja:
   
               „—
            
            
               
                  32000 L 0004: Direktiva 2000/4/EZ Europskog parlamenta i Vijeća od 28. veljače 2000. (SL L 87, 8.4.2000., str. 22.).”
            
         Članak 3.
   Točka 45.f (Direktiva Vijeća 92/61/EEZ) u poglavlju I. Priloga II. Sporazuma izmjenjuje se:
   
               1.
            
            
               dodaje se sljedeće:
               „kako je izmijenjeno sa:
               
                           —
                        
                        
                           
                              32000 L 0007: Direktiva 2000/7/EZ Europskog parlamenta i Vijeća od 20. ožujka 2000. (SL L 106, 3.5.2000., str. 1.).”
                        
                     
         
               2.
            
            
               U prilagodbi, prva, druga i šesta alineja, u kojima su unosi za Austriju, Finsku, odnosno Švedsku se brišu.
            
         Članak 4.
   Tekstovi Direktiva 2000/4/EZ, 2000/7/EZ i 2000/8/EZ na islandskom i norveškom jeziku, koji se trebaju objaviti u Dodatku o EGP-u Službenog lista Europskih zajednica su vjerodostojni.
   Članak 5.
   Ova Odluka stupa na snagu 1. prosinca 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 6.
   Ova se Odluka objavljuje u odjeljku o EGP-u i Dodatku o EGP-u Službenog lista Europskih zajednica.
   
      Sastavljeno u Bruxellesu 30. studenoga 2000.
      
         
            Za Zajednički odbor EGP-a
         
         
            Predsjednik
         
         G. S. GUNNARSSON
      
   
   
      (1)  SL L 315, 14.12.2000., str. 7.
   
      (2)  SL L 87, 8.4.2000., str. 22.
   
      (3)  SL L 106, 3.5.2000., str. 1.
   
      (4)  SL L 106, 3.5.2000., str. 7.
   
      (5)  SL L 225, 10.8.1992., str. 72.
   
      (6)  Ustavni zahtjevi nisu navedeni.